CELEX: 32016R2250
Language: hu
Date: 2016-10-04 00:00:00
Title: A Bizottság (EU) 2016/2250 felhatalmazáson alapuló rendelete (2016. október 4.) az Északi-tengeren és az ICES IIa körzet uniós vizein bizonyos fajok tengerfenéki halászatában alkalmazandó visszadobási terv meghatározásáról

15.12.2016   
            
            
               HU
            
            
               Az Európai Unió Hivatalos Lapja
            
            
               L 340/2
            
         A BIZOTTSÁG (EU) 2016/2250 FELHATALMAZÁSON ALAPULÓ RENDELETE
   (2016. október 4.)
   az Északi-tengeren és az ICES IIa körzet uniós vizein bizonyos fajok tengerfenéki halászatában alkalmazandó visszadobási terv meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére,
   tekintettel a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló, 1998. március 30-i 850/98/EK tanácsi rendeletre (2) és különösen annak 18a. cikkére,
   mivel:
   
               (1)
            
            
               Az 1380/2013/EU rendelet célja a visszadobás gyakorlatának fokozatos felszámolása az Unió valamennyi halászati tevékenységében a fogási korlátozások hatálya alá tartozó fajok állományaiból ejtett fogások kirakodására irányuló kötelezettség bevezetése révén.
            
         
               (2)
            
            
               Az említett rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktusok útján legfeljebb hároméves időszakra szóló visszadobási terveket fogadjon el a tagállamok által az illetékes tanácsadó testületekkel folytatott konzultáció során kidolgozott közös ajánlások alapján.
            
         
               (3)
            
            
               Belgium, Dánia, Németország, Franciaország, Hollandia, Svédország és az Egyesült Királyság közvetlen halászati gazdálkodási érdekkel bírnak az Északi-tengeren. E tagállamok az északi-tengeri tanácsadó testülettel való konzultációt követően 2016. június 3-án közös ajánlást nyújtottak be a Bizottsághoz az Északi-tengeren folytatott egyes tengerfenéki halászati tevékenységek tekintetében alkalmazandó visszadobási tervről. A releváns tudományos testületek tudományos adatokkal szolgáltak, melyeket a Halászati Tudományos, Műszaki és Gazdasági Bizottság (HTMGB) áttekintett. Július 14-én szakértői csoport ült össze 28 tagállam, a Bizottság és megfigyelőként az Európai Parlament részvételével, és ennek keretében a szóban forgó intézkedéseket megvitatták.
            
         
               (4)
            
            
               A közös ajánlásban foglalt intézkedések összhangban vannak az 1380/2013/EU rendelet 18. cikkének (3) bekezdésével.
            
         
               (5)
            
            
               Az említett rendelet alkalmazásában az Északi-tenger az ICES IIIa és IV körzeteket foglalja magában. Mivel a javasolt visszadobási terv szempontjából releváns tengerfenéki állományok közül egyesek az ICES IIa körzet uniós vizeiben is előfordulnak, az érintett tagállamok javasolták, hogy a visszadobási terv hatálya terjedjen ki erre a körzetre is.
            
         
               (6)
            
            
               Az 1380/2013/EU rendelet 15. cikke (1) bekezdésének c) pontja szerint az Északi-tengeren legkésőbb 2016. január 1-jétől van érvényben kirakodási kötelezettség a következő halászati tevékenységek kapcsán:
               
                           —
                        
                        
                           a közönséges tőkehal, a foltos tőkehal, a vékonybajszú tőkehal és a fekete tőkehal vegyes halászata,
                        
                     
                           —
                        
                        
                           a norvég homár halászata,
                        
                     
                           —
                        
                        
                           a közönséges nyelvhal és a sima lepényhal vegyes halászata,
                        
                     
                           —
                        
                        
                           a szürke tőkehal halászata,
                        
                     
                           —
                        
                        
                           a norvég garnéla halászata.
                        
                     Az 1380/2013/EU rendelet 15. cikke (5) bekezdésének megfelelően az (EU) 2015/2440 felhatalmazáson alapuló bizottsági rendelet (3) meghatározta azokat a fajokat, amelyekre 2016. január 1-jétől kirakodási kötelezettség vonatkozik. Ezek a fekete tőkehal, a foltos tőkehal, a norvég homár, a közönséges nyelvhal, a sima lepényhal, a szürke tőkehal és a norvég garnéla. Az (EU) 2015/2440 felhatalmazáson alapuló rendelet előírta a norvég garnéla járulékos fogásainak kirakodására vonatkozó kötelezettséget is. Célszerű, hogy ez a rendelet átvegye a kirakodandó fajok vonatkozásában az (EU) 2015/2440 felhatalmazáson alapuló rendeletben szereplő előírásokat, és ezek mellett további olyan fajokat és halászati tevékenységeket határozzon meg, melyek tekintetében 2017-ben és 2018-ban kirakodási kötelezettség lesz érvényben.
            
         
               (7)
            
            
               Az érintett tagállamok szerint az 1342/2008/EK tanácsi rendelet (4) III. fejezetében foglalt halászati erőkifejtési szabályok akadályozzák a közönséges tőkehalra vonatkozó kirakodási kötelezettség sikeres végrehajtását, mivel az említett fejezetben lefektetett erőkifejtési rendszer meglátásuk szerint nem nyújtja azt a rugalmasságot, amely a kirakodási kötelezettség mellett szükséges a halászati tevékenységek bizonyos paramétereinek kiigazításához, mint a halászterület vagy a halászeszközök megválasztása. Az 1342/2008/EK rendelet jelenleg a társjogalkotók általi felülvizsgálat tárgyát képezi. Annak érdekében, hogy a halászati erőkifejtés korlátozására irányuló rendszer és a kirakodási kötelezettség ne legyen egyszerre alkalmazandó a közönséges tőkehal halászatában, célszerű úgy rendelkezni, hogy a közönséges tőkehalra vonatkozó kirakodási kötelezettség az erőkifejtés-korlátozási rendszer lejártát követően lépjen életbe.
            
         
               (8)
            
            
               Az (EU) 2015/2440 felhatalmazáson alapuló rendelet mentességet állapított meg a kirakodási kötelezettség alól a tudományos bizonyítékok alapján magas túlélési arányt mutató fajok fogásai esetében („a magas túlélési arányon alapuló mentesség”), így az ICES IIIa körzetben a norvég homár halászatában, amennyiben a halászatot csapdákkal vagy bizonyos típusú fenékvonóhálókkal végzik. A felhatalmazáson alapuló rendelet megkövetelte, hogy az Északi-tengeren közvetlen gazdálkodási érdekkel bíró tagállamok további tudományos információkat nyújtsanak be a Bizottsághoz a fenékvonóhálókkal kapcsolatos mentességek alátámasztására. A HTMGB megkapta és kielégítőnek találta ezeket az információkat. Ezért ezt a mentességet bele kell foglalni az új visszadobási tervbe.
            
         
               (9)
            
            
               A közös ajánlásban szerepel a magas túlélési arányon alapuló mentesség alkalmazása az ICES IV alterületen a norvég homár bizonyos halászeszközökkel végzett halászatában, amennyiben hálórácsos szelektáló eszközt alkalmaznak.
            
         
               (10)
            
            
               A közös ajánlásban szerepel a magas túlélési arányon alapuló mentesség alkalmazása az ICES IV alterületen a közönséges nyelvhal bizonyos halászeszközökkel végzett és egyes, a túlélést támogató feltételeknek megfelelő halászatában.
            
         
               (11)
            
            
               A közös ajánlásban bemutatott és a HTMGB által felülvizsgált tudományos bizonyítékok alapján, valamint figyelembe véve a halászeszközök jellegét, a halászat módszereit és az ökoszisztéma sajátosságait, a szóban forgó mentességeket a 2017-es év kapcsán bele kell foglalni ebbe a rendeletbe. A tagállamoknak további adatokat kell benyújtaniuk annak érdekében, hogy a HTMGB alaposabban értékelhesse a jelenleg használt vonóhálókkal az ICES IV alterületen fogott norvég homárok és közönséges nyelvhalak túlélési arányát, a Bizottság pedig felülvizsgálhassa a szóban forgó mentességeket.
            
         
               (12)
            
            
               Az (EU) 2015/2440 felhatalmazáson alapuló rendelet de minimis kivételt biztosított
               
                           —
                        
                        
                           az ICES IIIa körzetben, az ICES IV alterületen és az ICES IIa alterület uniós vizein a tükörhálóval és kopoltyúhálóval fogott közönséges nyelvhal tekintetében,
                        
                     
                           —
                        
                        
                           az ICES IV alterületen a bizonyos merevítőrudas vonóhálókkal fogott közönséges nyelvhal tekintetében,
                        
                     
                           —
                        
                        
                           az ICES IV alterületen és az ICES IIa körzet uniós vizein a bizonyos fenékvonóhálókkal fogott norvég homár tekintetében, és
                        
                     
                           —
                        
                        
                           az ICES IIIa körzetben a bizonyos fenékvonóhálókkal vegyesen fogott közönséges nyelvhal és foltos tőkehal tekintetében.
                        
                     A közös ajánlás javasolta ezen mentességek fenntartását. Ezért e mentességeket bele kell foglalni az új visszadobási tervbe.
            
         
               (13)
            
            
               A közös ajánlás de minimis kivételt irányoz elő az ICES IIIa körzetben a közönséges nyelvhal, a foltos tőkehal és a vékonybajszú tőkehal bizonyos fenékvonóhálókkal ejtett vegyes fogásaira, ugyanezen a területen ugyanezen fajok kosarakkal ejtett vegyes fogásaira, valamint 2018 tekintetében az ICES IVc körzetben a vékonybajuszú tőkehal fenékvonóhálókkal ejtett fogásaira.
            
         
               (14)
            
            
               Miután a tagállamok meggyőző bizonyítékokat szolgáltattak e mentességek kapcsán, és a HTMGB azokat áttekintetve úgy ítélte meg, hogy megalapozott érveket tartalmaztak arra vonatkozóan, hogy a szelektivitás további fokozása nehezen valósítható meg és/vagy a nem szándékos fogások kezelésénél aránytalan költségek jelentkeznek, a Bizottság helyénvalónak tartja a közös ajánlásban javasolt százalékos arányokkal összhangban meghatározni az említett de minimis kivételeket, figyelembe véve az 1380/2013/EU rendelet 15. cikke (5) bekezdésének c) pontjában előírt szinteket.
            
         
               (15)
            
            
               A 850/98/EK rendelet 18a. cikke felhatalmazza a Bizottságot arra, hogy a visszadobási tervek elfogadása keretében a kirakodási kötelezettség hatálya alá tartozó fajokra vonatkozóan minimális védelmi referenciaméreteket állapítson meg a tengeri élőlények fiatal egyedeinek védelme érdekében. Az ilyen minimális védelmi referenciaméretek adott esetben eltérhetnek a 850/98/EK rendelet XII. mellékletében meghatározott méretektől. Az ICES IIIa körzetben a norvég homár tekintetében helyénvaló fenntartani az (EU) 2015/2440 rendeletben előírt minimális védelmi referenciaméretet, ami 105 mm teljes hosszúságnak, illetve 32 mm páncélhosszúságnak felel meg. Ezt ki kell egészíteni az 59 mm farokhosszal, ami a közös ajánlás és a HTMGB értékelése alapján az említett teljes hossz- és páncélhossz-értékeknek megfelelő farokméret.
            
         
               (16)
            
            
               A visszadobási tervek meghatározhatnak olyan technikai intézkedéseket is, amelyek a kirakodási kötelezettség hatálya alá eső halászati tevékenységeket vagy fajokat érintik. Annak érdekében, hogy a Skagerrakban javuljon a halászeszközök szelektivitása és csökkenjen a nem szándékos fogások mennyisége, helyénvaló fenntartani számos olyan technikai intézkedést, amelyről az Unió és Norvégia között 2011-ben és 2012-ben megegyezés született (5)
                   (6).
            
         
               (17)
            
            
               A megfelelő ellenőrzés biztosítása végett a tagállamok számára külön követelményeket kell megállapítani az e rendelet hatálya alá tartozó hajók jegyzékének létrehozására vonatkozóan.
            
         
               (18)
            
            
               Mivel az e rendelet szerinti intézkedések közvetlenül érintik az uniós hajók halászati idényéhez kapcsolódó gazdasági tevékenységeket és a halászati idény tervezését, e rendeletnek a kihirdetése után azonnal hatályba kell lépnie. E rendeletet az 1380/2013/EU rendelet 15. cikkében meghatározott határidők betartása érdekében 2017. január 1-jétől2018. december 31-ig kell alkalmazni.
            
         ELFOGADTA EZT A RENDELETET:
   1. cikk
   A kirakodási kötelezettség végrehajtása
   Az 1380/2013/EU rendelet 15. cikkének (1) bekezdésében előírt kirakodási kötelezettség az ICES IV alterületen (az Északi-tenger), az ICES IIIa körzetben (a Kattegat és a Skagerrak) és az ICES IIa körzet uniós vizein (a Norvég-tenger) folytatott, e rendelet mellékletében felsorolt halászati tevékenységek vonatkozásában alkalmazandó.
   2. cikk
   Fogalommeghatározások
   E rendelet alkalmazásában a következő fogalommeghatározások alkalmazandók:
   1.   „Seltra-mező”: a felső hálómezőben elhelyezkedő szelektáló eszköz, amely legalább 270 mm szembőségű (rombusz alakú) hálószemekből áll egy négyes osztatú hálóban, oly módon összeállítva, hogy egy 270 mm-es szemhez három 90 mm-es szem csatlakozik, vagy olyan felső hálómező, amely legalább 140 mm szembőségű (négyzetes) hálószemekből áll. A mező hossza legalább 3 méter, a zsákkötéltől legfeljebb 4 méter távolságra helyezkedik el, és elfoglalja a vonóháló felső rétegének teljes szélességét (azaz szegélytől szegélyig ér);
   2.   „hálórácsos szelektáló eszköz (Netgrid)”: kettős osztatú vonóhálóhoz illeszkedő négyes osztatú háló, melyben legalább 200 mm szembőségű, rombusz alakú szemekből álló döntött hálórács található, amely a vonóháló tetején lévő menekülőnyíláshoz vezet.
   3. cikk
   A közönséges tőkehalra vonatkozó kirakodási kötelezettséggel kapcsolatos különös rendelkezések
   Az 1. cikk ellenére a közönséges tőkehal fogásainak kirakodására vonatkozó, e rendeletben előírt kötelezettség csak akkor alkalmazandó, ha az 1342/2008/EK rendeletet vagy annak III. fejezetét 2017. január 1. előtt hatályon kívül helyezik.
   4. cikk
   A norvég homárra vonatkozó, magas túlélési arányon alapuló mentesség
   (1)   Az 1380/2013/EU rendelet 15. cikke (4) bekezdésének b) pontja értelmében a kirakodási kötelezettség alól az olyan fajokra vonatkozóan biztosított mentesség, amelyek vonatkozásában a tudományos bizonyítékok magas túlélési arányokat jeleznek, a norvég homár következő fogásaira alkalmazható:
   
               a)
            
            
               csapdával ejtett fogások (FPO (7));
            
         
               b)
            
            
               az ICES IIIa körzetben a legalább 70 mm szembőségű és legfeljebb 35 mm rácsrúd-távolságú fajszelektáló ráccsal ellátott fenékvonóhálóval (OTB, TBN) ejtett fogások;
            
         
               c)
            
            
               az ICES IIIa körzetben a legalább 90 mm szembőségű, Seltra-mezővel ellátott fenékvonóhálóval (OTB, TBN) ejtett fogások;
            
         
               d)
            
            
               2017-ben az ICES IV körzetben a legalább 80 mm szembőségű, hálórácsos szelektáló eszközzel ellátott fenékvonóhálóval (OTB, TBN) ejtett fogások.
            
         (2)   Az (1) bekezdésben említett körülmények között befogott norvég homárokat haladéktalanul és egészben szabadon kell engedni azon a területen, ahol ejtették.
   (3)   Az Északi-tengeren közvetlen gazdálkodási érdekkel bíró tagállamok 2017. május 1. előtt a 2016. június 3-i közös ajánlásban szereplőkön túl további adatokat nyújtanak be a Bizottsághoz, valamint megosztanak bármely egyéb olyan releváns tudományos információt, amely alátámasztja az (1) bekezdés d) pontja szerinti mentességet. A Halászati Tudományos, Műszaki és Gazdasági Bizottság (HTMGB) 2017. szeptember 1. előtt értékeli ezeket az adatokat és információkat.
   5. cikk
   A közönséges nyelvhalra vonatkozó, magas túlélési arányon alapuló mentesség
   (1)   Az 1380/2013/EU rendelet 15. cikke (4) bekezdésének b) pontja értelmében a kirakodási kötelezettség alól az olyan fajokra vonatkozóan biztosított mentesség, amelyek vonatkozásában a tudományos bizonyítékok magas túlélési arányokat jeleznek, 2017-ben a közönséges nyelvhal azon egyedeire alkalmazandó, melyek kisebbek a minimális védelmi referenciaméretnél és az ivadéknevelő területek kivételével az ICES IVc területen a parttól számított hat tengeri mérföld széles sávban ejtették 80–99 mm szembőségű zsákvéggel ellátott feszítőlapos fenékvonóhálóval (OTB).
   (2)   Az (1) bekezdésben említett mentesség csak a legfeljebb 10 méter teljes hosszúságú, legfeljebb 180 kW motorteljesítményű hajók esetében alkalmazandó, amelyek legfeljebb 15 méter mélységű vizekben legfeljebb 1 óra 30 perces időtartamig vontatnak halászeszközt.
   (3)   Az (1) bekezdésben említett körülmények között befogott közönséges nyelvhalakat haladéktalanul szabadon kell engedni.
   (4)   Az Északi-tengeren közvetlen gazdálkodási érdekkel bíró tagállamok 2017. május 1. előtt további tudományos információkat nyújtanak be a Bizottsághoz az (1) bekezdés szerinti mentesség alátámasztására. A HTMGB 2017. szeptember 1. előtt értékeli ezeket az információkat.
   6. cikk
   De minimis kivételek
   Az 1380/2013/EU rendelet 15. cikkének (1) bekezdésétől eltérve a következő mennyiségek dobhatók vissza az említett rendelet 15. cikke (4) bekezdésének c) pontja alapján:
   
               a)
            
            
               közönséges nyelvhalból az ICES IIIa körzetben, az ICES IV alterületen és az ICES IIa körzet uniós vizein a tükörhálót és kopoltyúhálót (GN, GNS, GND, GNC, GTN, GTR, GEN, GNF) használó hajók által ejtett teljes éves fogás legfeljebb 3 %-a;
            
         
               b)
            
            
               a minimális védelmi referenciaméretnél kisebb közönséges nyelvhalból az ICES IV alterületen a 80–119 mm, a toldatban megnövelt szembőségű merevítőrudas vonóhálót (TBB) használó hajók által ejtett teljes éves fogásnak 2017-ben legfeljebb 7 %-a, 2018-ban pedig 6 %-a;
            
         
               c)
            
            
               a minimális védelmi referenciaméretnél kisebb norvég homárból az ICES IV alterületen és az ICES IIa körzet uniós vizein a 80–99 mm szembőségű fenékvonóhálót (OTB, TBN, OTT, TB) használó hajók által ejtett teljes éves fogás legfeljebb 6 %-a;
            
         
               d)
            
            
               2017-ben a közönséges nyelvhal és a foltos tőkehal minimális védelmi referenciaméret alatti példányainak esetében együttesen az ICES IIIa körzetben a 70 mm vagy annál nagyobb szembőségű, legfeljebb 35 mm rácsrúd-távolságú fajszelektáló ráccsal ellátott fenékvonóhálót (OTB, TBN) használó, a norvég homár halászatát végző hajók által ejtett norvég homár, közönséges nyelvhal, foltos tőkehal és norvég garnéla teljes éves fogásának legfeljebb 2 %-a;
            
         
               e)
            
            
               2018-ban a közönséges nyelvhal, a foltos tőkehal és a vékonybajszú tőkehal minimális védelmi referenciaméret alatti példányainak esetében együttesen az ICES IIIa körzetben a 70 mm vagy annál nagyobb szembőségű, legfeljebb 35 mm rácsrúd-távolságú fajszelektáló ráccsal ellátott fenékvonóhálót (OTB, TBN) használó, a norvég homár halászatát végző hajók által ejtett norvég homár, közönséges nyelvhal, foltos tőkehal, vékonybajuszú tőkehal és norvég garnéla teljes éves fogásának legfeljebb 4 %-a;
            
         
               f)
            
            
               a közönséges nyelvhal, a foltos tőkehal és a vékonybajszú tőkehal minimális védelmi referenciaméret alatti példányainak esetében együttesen az ICES IIIa körzetben a 35 mm vagy annál nagyobb szembőségű, legfeljebb 19 mm rácsrúd-távolságú fajszelektáló ráccsal és menekülőnyílással ellátott fenékvonóhálót (OTB) használó, a norvég garnéla halászatát végző hajók által ejtett norvég homár, közönséges nyelvhal, foltos tőkehal, vékonybajuszú tőkehal és norvég garnéla teljes éves fogásának legfeljebb 1 %-a;
            
         
               g)
            
            
               a közönséges nyelvhal, foltos tőkehal és vékonybajszú tőkehal esetében együttesen az ICES IIIa körzetben a norvég homár halászatát kosarakkal végző hajók által ejtett norvég homár, közönséges nyelvhal, foltos tőkehal, vékonybajuszú tőkehal és norvég garnéla teljes éves fogásának 0,5 %-a;
            
         
               h)
            
            
               2018-ban a vékonybajszú tőkehal esetében az ICES IVc körzetben a nyelvhalra, vékonybajszú tőkehalra és fogási korlátozások hatálya alá nem tartozó fajokra 70–99 mm-es szembőségű fenékvonóhálóval (OTB, OTT) halászó hajók által ejtett norvég homár, foltos tőkehal, közönséges nyelvhal, norvég garnéla, vékonybajuszú tőkehal, sima lepényhal, fekete tőkehal és közönséges tőkehal teljes éves fogásának legfeljebb 7 %-a.
            
         7. cikk
   A minimális védelmi referenciaméret
   A 850/98/EK rendelet XII. mellékletében meghatározott minimális védelmi referenciaméretektől eltérve az ICES IIIa körzetben a norvég homár minimális állományvédelmi referenciamérete a következő:
   
               a)
            
            
               105 mm-es teljes hossz;
            
         
               b)
            
            
               59 mm-es farokhossz;
            
         
               c)
            
            
               32 mm-es páncélhossz.
            
         8. cikk
   A Skagerrak területén alkalmazandó különleges technikai intézkedések
   (1)   A Skagerrak területén tilos a fedélzeten tartani vagy használni bármilyen, 120 mm-nél kisebb szembőségű vonóhálót, dán kerítőhálót, merevítőrudas vonóhálót vagy hasonló vontatott hálót.
   (2)   Az (1) bekezdéstől eltérve használhatók az alábbi vonóhálók:
   
               a)
            
            
               a legalább 90 mm-es szembőségű zsákvéggel ellátott vonóhálók, amennyiben Seltra-mezővel vagy legfeljebb 35 mm rácsrúd-távolságú szelektáló ráccsal is rendelkeznek;
            
         
               b)
            
            
               a legalább 70 mm-es szembőségű (négyzetes hálószemekből álló) zsákvéggel ellátott vonóhálók, ha legfeljebb 35 mm rácsrúd-távolságú szelektáló ráccsal rendelkeznek;
            
         
               c)
            
            
               nyíltvízi fajok vagy ipari célból fogott fajok halászatában a 70 mm-nél kisebb szembőségű vonóhálók, amennyiben a fogás több mint 80 %-át egy vagy több nyíltvízi faj vagy ipari célból halászott faj teszi ki;
            
         
               d)
            
            
               a Pandalus faj halászatában a legalább 35 mm-es szembőségű zsákvéggel ellátott vonóhálók, ha legfeljebb 19 mm rácsrúd-távolságú szelektáló ráccsal rendelkeznek.
            
         (3)   A Pandalus faj (2) bekezdés d) pontja szerinti halászata esetén alkalmazható halvisszatartó eszköz, ha elegendő halászati lehetőség áll rendelkezésre a járulékos fogások beszámításához, és amennyiben a halvisszatartó eszköz megfelel az alábbiaknak:
   
               —
            
            
               legalább 120 mm szembőségű négyzetes hálószemekből álló felső hálómezővel van ellátva,
            
         
               —
            
            
               legalább 3 méter hosszú, és
            
         
               —
            
            
               legalább olyan széles, mint a szelektáló rács.
            
         9. cikk
   Hajójegyzék
   A tagállamok az e rendelet mellékletében megállapított kritériumoknak megfelelően meghatározzák az egyes halászati tevékenységek vonatkozásában a kirakodási kötelezettség hatálya alá tartozó hajókat. A tagállamok a biztonságos uniós ellenőrzési honlap használatával 2016. december 31-ig benyújtják a Bizottság és a többi tagállam részére a mellékletben meghatározottak szerint a fekete tőkehal célzott halászatát folytató hajóknak az első mondat alapján összeállított jegyzékeit. Az említett jegyzékeket naprakészen kell tartaniuk.
   10. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő napon lép hatályba. Ezt a rendeletet 2017. január 1-jétől2018. december 31-ig kell alkalmazni.
   A 9. cikk azonban e rendelet hatálybalépésétől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 4-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2013.12.28., 22. o.
   
   
      (2)  HL L 125., 1998.4.27., 1. o.
   
   
      (3)  A Bizottság 2015. október 22-i (EU) 2015/2440 felhatalmazáson alapuló rendelete egyes tengerfenéken élő fajoknak az Északi-tengeren és az ICES IIa körzet uniós vizein folytatott halászatára vonatkozó visszadobási terv elkészítéséről (HL L 336., 2015.12.23., 42. o.).
   
      (4)  A Tanács 2008. december 18-i 1342/2008/EK rendelete a tőkehalállományokra és az ezen állományok halászatára vonatkozó hosszú távú terv létrehozásáról, valamint a 423/2004/EK rendelet hatályon kívül helyezéséről (HL L 348., 2008.12.24., 20. o.).
   
      (5)  A Skagerrakban és a Kattegatban folytatott 2012. évi halászat szabályozásáról az Európai Unió és Norvégia között folytatott halászati konzultációk következtetéseit összefoglaló jegyzőkönyv.
   
      (6)  A Skagerrakban érvényes visszadobási tilalom és ellenőrzési intézkedések végrehajtását szolgáló intézkedésekről az Európai Unió és Norvégia között folytatott halászati konzultációk következtetéseit összefoglaló 2012. július 4-i jegyzőkönyv.
   
      (7)  Az e rendeletben alkalmazott halászeszközkódok a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló, 2011. április 8-i 404/2011/EU bizottsági végrehajtási rendelet XI. mellékletében szereplő kódoknak felelnek meg (HL L 112., 2011.4.30., 1. o.). Azon hajók esetében, amelyek teljes hosszúsága 10 méternél rövidebb, az e táblázatban használt halászeszközkódok a FAO halászeszköz-osztályozási kódjainak felelnek meg.
   
      MELLÉKLET
      A kirakodási kötelezettség hatálya alá tartozó halászati tevékenységek:
      
                  Halászeszköz (1)
                      (2)
                  
               
               
                  Szembőség
               
               
                  Érintett fajok
               
            
                  Vonóhálók:
                  OTB, OTT, OT, PTB, PT, TBN, TBS, OTM, PTM, TMS, TM, TX, SDN, SSC, SPR, TB, SX, SV
               
               
                  ≥ 100 mm
               
               
                  2017-ben és 2018-ban: a fekete tőkehal (amennyiben a fekete tőkehal célzott halászatát végző hajó (3) ejtette), a sima lepényhal, a foltos tőkehal, a vékonybajuszú tőkehal, a közönséges tőkehal, a norvég garnéla, a sima nyelvhal és a norvég homár minden fogása.
               
            
                  Vonóhálók:
                  OTB, OTT, OT, PTB, PT, TBN, TBS, OTM, PTM, TMS, TM, TX, SDN, SSC, SPR, TB, SX, SV
               
               
                  70–99 mm
               
               
                  2017-ben és 2018-ban: a norvég homár, a közönséges nyelvhal, a foltos tőkehal és a norvég garnéla minden fogása
                  2018-ban: a vékonybajuszú tőkehal minden fogása.
               
            
                  Vonóhálók:
                  OTB, OTT, OT, PTB, PT, TBN, TBS, OTM, PTM, TMS, TM, TX, SDN, SSC, SPR, TB, SX, SV
               
               
                  32–69 mm
               
               
                  2017-ben és 2018-ban: a norvég garnéla, a norvég homár, a közönséges nyelvhal, a foltos tőkehal és a vékonybajuszú tőkehal minden fogása.
               
            
                  Merevítőrudas vonóhálók:
                  TBB
               
               
                  ≥ 120 mm
               
               
                  2017-ben és 2018-ban: a sima lepényhal, a norvég garnéla, a norvég homár, a közönséges nyelvhal, a közönséges tőkehal, a foltos tőkehal és a vékonybajuszú tőkehal minden fogása.
               
            
                  Merevítőrudas vonóhálók:
                  TBB
               
               
                  80–119 mm
               
               
                  2017-ben és 2018-ban: a közönséges nyelvhal, a norvég garnéla, a norvég homár és a foltos tőkehal minden fogása.
                  2018-ban: a vékonybajuszú tőkehal minden fogása.
               
            
                  Kopoltyúhálók, tükörhálók és állítóhálók:
                  GN, GNS, GND, GNC, GTN, GTR, GEN, GNF
               
               
                   
               
               
                  2017-ben és 2018-ban: a közönséges nyelvhal, a norvég garnéla, a norvég homár, a foltos tőkehal, a vékonybajuszú tőkehal és a közönséges tőkehal (4) minden fogása.
               
            
                  Horgok és horogsorok:
                  LLS, LLD, LL, LTL, LX, LHP, LHM
               
               
                   
               
               
                  2017-ben és 2018-ban: a szürke tőkehal, a norvég garnéla, a norvég homár, a közönséges nyelvhal, a foltos tőkehal, a vékonybajuszú tőkehal és a közönséges tőkehal minden fogása.
               
            
                  Csapdák:
                  FPO, FIX, FYK, FPN
               
               
                   
               
               
                  2017-ben és 2018-ban: a norvég homár, a norvég garnéla, a közönséges nyelvhal, a foltos tőkehal és a vékonybajuszú tőkehal minden fogása.
               
            
         (1)  Az e táblázatban alkalmazott halászeszközkódok a 404/2011/EU végrehajtási rendelet XI. mellékletében szereplő kódoknak felelnek meg.
      
         (2)  Azon hajók esetében, amelyek teljes hosszúsága 10 méternél rövidebb, az e táblázatban használt halászeszközkódok a FAO halászeszköz-osztályozási kódjainak felelnek meg.
      
         (3)  Egy hajó akkor tekinthető a fekete tőkehal célzott halászatát végző hajónak, ha legalább 100 mm szembőségű vonóhálót használ, és éves átlagos feketetőkehal-kirakodása az Északi-tenger uniós és harmadik országbeli vizein ejtett fogásokat magában foglaló összes kirakodásának legalább 50 %-át kiteszi az x – 4 és x – 2 év közötti időszakban (ahol x a tárgyév, vagyis 2016 tekintetében 2012–2014 között, 2017 tekintetében 2013–2015 között és 2018 tekintetében 2014–2016 között). Amennyiben egy hajót az egyik évben a fekete tőkehal célzott halászatát végzőnek tekintettek, a következő években is annak kell tekinteni.
      
         (4)  A kopoltyúhálóval, tükörhálóval és állítóhálóval kifogott közönséges tőkehalra az ICES IIIaS területen nem vonatkozik a kirakodási kötelezettség.